L 327/86
BG
Официален вестник на Европейския съюз
21.12.2022 г.
(28)
Настоящият регламент турите, които са били Комисията да оценява условията, определени
следва да обхваща всички видове помощ, отпускани в сектора на рибарството и аквакул­ редовно одобрявани от Комисията в миналото.
За тази помощ не следва да се изисква от съвместимостта с вътрешния пазар на всеки отделен случай, при условие че са спазени в Регламенти (ЕС) No 1380/2013 и (ЕС) 2021/1139, когато е приложимо.
(29)
В съответствие с член 107, параграф 2, буква б) от ДФЕС за съвместими с вътрешния пазар се считат помощите за отстраняване на щети, причинени от природни бедствия или други извънредни събития.
За да се гарантира правната сигурност, е необходимо да се определят събитията, които могат да представляват природно бедствие и които са освободени от задължението за уведомяване по силата на настоящия регламент.
(30)
Рибарството и аквакултурите са сектори, които са особено изложени на неблагоприятни климатични събития, които могат да бъдат приравнени на природно бедствие, както и на болести по животните.
Опитът показва, че тези сектори са изключително засегнати от подобни събития и рибарите понасят значителни щети от тях.
Мерките за подходящо застраховане и отстраняване на тези щети се считат за подходящ инструмент за подпомагане на предприятията да се възстановят от щетите и по този начин да запазят дейността си, като се гарантира развитието на икономическите дейности в тези сектори.
(31)
Щетите, причинени от неблагоприятни климатични събития, които могат да бъдат приравнени на природно бедствие, като бури, слана, градушка, заледяване, валежи или тежки засушавания, които настъпват по-редовно, не следва да се считат за природно бедствие по смисъла на член 107, параграф 2, буква б) от ДФЕС.
Въпреки това, доколкото тяхното въздействие върху икономическата дейност е такова, че може да бъде приравнено на природно бедствие, помощта за отстраняване на щети, причинени от неблагоприятни климатични събития, следва да се счита за съвместима с вътрешния пазар съгласно член 107, параграф 3, буква в) от ДФЕС.
(32)
За да се гарантира, че освобождаването обхваща помощите, предоставени за отстраняване на щети, причинени от природни бедствия и неблагоприятни климатични събития, които могат да бъдат приравнени на природно бедствие, в настоящия регламент следва да бъдат предвидени, в съответствие с установената практика, условията, при които такива помощи могат да се възползват от групово освобождаване.
Тези условия следва да се отнасят поспециално до официалното признаване от страна на компетентните органи на държавите членки на характера на събитието като природно бедствие или неблагоприятно климатично събитие, което може да бъде приравнено на природно бедствие, и до пряката причинно-следствена връзка между природното бедствие или неблагоприятното климатично събитие и щетите, понесени от предприятията бенефициери, които може да включват предприятия в затруднено положение, и следва да гарантират, че се избягва свръхкомпенсация .
Компенсацията не следва да надхвърля това, което е необходимо на предприятието бенефициер, за да се върне към положението от преди събитието.
(33)
Рибарството и аквакултурите са сектори, в които няма достатъчно стимули за предприемане на индивидуални действия, въпреки факта, че резултатът от комбинираните индивидуални действия би съответствал на общото благо на всички потребители.
Поради тази причина помощта за опазване и възстановяване на морското биологично разнообразие и екосистеми, както и компенсационните режими в рамките на устойчивите риболовни дейности, включително събирането на отпадъци от морето, следва да се считат за съвместими с вътрешния пазар съгласно член 107, параграф 3, буква в) от ДФЕС.
(34)
В настоящия регламент се отчита специфичното положение на най-отдалечените региони на Съюза, както е признато в член 349 от ДФЕС, в който се предвиждат специфични мерки.
(35)
Помощта, предоставена на МСП, участващи в проекти за ВОМР, има слабо въздействие върху конкуренцията , поспециално предвид положителната роля, която помощта играе за споделяне на знания, особено за местните общности, както и често колективния характер на помощта и нейния относително малък мащаб.
Тези проекти са интегрирани, включват много участници и много сектори, което може да доведе до известни затруднения при класифицирането им съгласно правилата за държавните помощи.
По своето естество общините попадат извън обхвата на определението за МСП (12).
Те обаче често изпълняват изключително важна роля при организирането и осъществяването на проекти за ВОМР.
Когато проект за ВОМР се осъществява в полза на една от целите, предвидени в член 1 от Регламент на Съвета (ЕС) 2015/1588, следва да е възможно групово освобождаване и на помощта за общините в контекста на такъв проект.
Предвид местния характер на проектите за ВОМР, подбрани въз основа на многогодишна стратегия за местно развитие, определена и прилагана посредством публично-частно партньорство, както и тяхната ориентация към интересите на общността, социалните, екологичните и клима­ тичните условия, в настоящия регламент следва да се обърне внимание на някои трудности, пред които са изправени проектите за ВОМР, за да се улесни привеждането им в съответствие с правилата за държавните помощи.
Това следва да се отнася и за общините, възползващи се пряко или непряко от проекти за ВОМР, които са насочени към постигане на една от целите, предвидени в член 1 от Регламент (ЕС) 2015/1588.
(12) Съгласно определението за МСП, възпроизведено в приложение I към настоящия регламент, дадено предприятие не може да се счита за МСП, ако 25 % или повече от капитала или правата му на глас се контролират пряко или косвено, съвместно или индивидуално, от един или няколко публични органа (вж. член 3, параграф 4 от посоченото приложение).